Kærunefnd jafnréttismála bárust á árinu 2019 sjö mál . Í fyrsta sinn reyndi á lög nr. 86 / 2018 um jafna meðferð á vinnumarkaði óháð kynþætti , þjóðernisuppruna , trú , lífsskoðun , fötlun , skertri starfsgetu , aldri , kynhneigð , kynvitund , kyneinkennum eða kyntjáningu . Aðrir úrskurðir vörðuðu lög nr. 10 / 2008 um jafna stöðu og jafnan rétt kvenna og karla og snerust um hæfnismat vegna ráðninga í störf . Alþingi hefur samþykkt tillögu forsætisráðherra til þingsályktunar um framkvæmdaáætlun í jafnréttismálum fyrir árin 2020 - 2023 . Í henni er að finna 24 verkefni sem ætlað er að tryggja jafna stöðu og jafnan rétt kvenna og karla í íslensku samfélagi og endurspegla forgangsröðun stjórnvalda í málaflokknum . Verkefnin eru einnig tengd við heimsmarkmið Sameinuðu þjóðanna . Haldið var námskeið um jafnréttisáætlanir sveitarfélaga í byrjun desember . Eins og kom fram í fréttum nýlega höfðu einungis 26% sveitarfélaga skilað jafnréttisáætlunum innan lögbundins frests , skv. lögum nr. 10 / 2008 og ákveðið var að bregðast við því , meðal annars með þessu námskeiði . Enn er hægt að kaupa aðgang að námskeiðinu . Þann 25. nóvember , á alþjóðlegum baráttudegi gegn ofbeldi gegn konum , hófst sextán daga átak gegn kynbundnu ofbeldi . Átakinu lauk þann 10. desember , á alþjóðlega mannréttindadeginum . Dagsetningarnar tengja því saman , á táknrænan hátt , kynbundið ofbeldi og mannréttindi . Markmið átaksins er að knýja á um afnám alls kynbundins ofbeldis og hvetja til opinnar umræðu og vitundarvakningar meðal almennings .